Μελέτη Συστημάτων Εγκλωβισμού και Αποδέσμευσης για Βιολογικά Δραστικές Ενώσεις Χαμηλού Μοριακού Βάρους
Creators: name: Παπαϊωάννου, Ξανθίππη Ιωάννη
Publisher: name: Aristotle University of Thessaloniki
Year: 2018

description: Το ενδιαφέρον γύρω από τις ενώσεις με αντιοξειδωτική δράση είναι ιδιαίτερα αυξημένο τα τελευταία χρόνια. Αντικείμενο μελέτης της εν λόγω διπλωματικής εργασίας αποτελούν τα συστήματα εγκλωβισμού και αποδέσμευσης βιολογικά δραστικών ενώσεων χαμηλού μοριακού βάρους. Πιο συγκεκριμένα, διερευνήθηκε ο εγκλωβισμός β-καροτενίου, κερκετίνης και Ν-ακετυλο-κυστεΐνης σε πολυμερή αλγινικού ασβεστίου και μίγματά του με πολυ(αιθυλενο- γλυκόλη) (PEG). Μελετήθηκε η επίδραση της αρχικής συγκέντρωσης του αλγινικού νατρίου και της πολυ(αιθυλενο-γλυκόλης) στην απόδοση εγκλωβισμού, αλλά και στην αποδέσμευση των αντιοξειδωτικών από τα σχηματιζόμενα σφαιρίδια. Ακολούθησε κινητική μελέτη της αποδέσμευσης τόσο του β-καροτενίου όσο και της κερκετίνης σε (α) αιθανόλη, (β) ρυθμιστικό διάλυμα KH2PO4 / NaOH (pH 7). Για το β-καροτένιο πραγματοποιήθηκαν πειράματα απεγκλωβισμού σε έναν επιπλέον διαλύτη, το κ-πεντάνιο. Η αποδέσμευση της Ν-ακετυλο-κυστεΐνης από τα σφαιρίδια αλγινικού - PEG έγινε σε αιθανόλη. Παράλληλα μελετήθηκε η επίδραση της αρχικής συγκέντρωσης του PEG στα μίγματα συμπολυμερισμού για σταθερή αρχική συγκέντρωση αλγινικού νατρίου. Επιπρόσθετα, για το β-καροτένιο και την κερκετίνη πραγματοποιήθηκαν πειράματα εγκλωβισμού σε συστήματα αλγινικού-χιτοζάνης. Και στην περίπτωση αυτή, μελετήθηκε η επίδραση της αρχικής συγκέντρωσης αλγινικού νατρίου, χιτοζάνης αλλά και χλωριούχου ασβεστίου επί των ποσοστών εγκλεισμού και απεγκλωβισμού των βιοδραστικών ενώσεων από τα προαναφερθέντα πολυμερή. Στη συνέχεια έγινε κινητική μελέτη της αποδέσμευσης των βιοδραστικών ενώσεων σε (α) αιθανόλη, (β) υδροχλωρικό οξύ (pH 1.2) και (γ) σε ρυθμιστικό διάλυμα Na2HPO4 / NaH2PO4 (pH 6.8). Τέλος, οι δομές μέρους των δειγμάτων σφαιριδίων αλγινικού- χιτοζάνης με β-καροτένιο και κερκετίνη, μελετήθηκαν με τη μέθοδο της Ηλεκτρονικής Μικροσκοπίας Σάρωσης (SEM), παρέχοντας χρήσιμες πληροφορίες για την τοπογραφία του εν λόγω υλικού
description: The interest in compounds with antioxidant activity is particularly increased in recent years. In this diploma thesis, the encapsulation and release of biologically active compounds of low molecular weight was studied. Specifically, the entrapment of beta- carotene, quercetin and N-acetyl-cysteine in calcium alginate and mixtures of it with poly (ethylene glycol) (PEG) was investigated. The effect of initial sodium alginate concentration and poly (ethylene glycol) was also defined, regarding encapsulation, as well as release of the bioactive compounds in different solvents, such as ethanol, phosphate buffer KH2PO4 / NaOH (pH 7) and n-pentane for beta-carotene only. Release of N-acetyl-cysteine from calcium alginate- PEG beads was carried out in ethanol. The effect of initial poly (ethylene glycol) concentration on entrapment and release of the antioxidants for a fixed sodium alginate concentration was investigated. Furthermore, beta-carotene and quercetin were encapsulated in systems consisting of sodium alginate and chitosan. In this case, the effect of the initial concentration of sodium alginate, chitosan but also calcium chloride on the inclusion and desorption rates of the bioactive compounds from the above-mentioned polymers was studied. A kinetic study of the release of bioactive compounds in (a) ethanol, (b) hydrochloric acid (pH 1.2) and (c) Na2HPO4 / NaH2PO4 buffer (pH 6.8) was performed. Finally, the structures of some of the alginate-chitosan with beta-carotene and quercetin samples were studied by the Electronic Scanning Microscopy (SEM) method, providing useful information on the topography of the material